आम नागरिकले बुझ्नुपर्ने कुरा स्मार्ट सिटीका लागि कार्य थालनी मुख्य कुरा हो। चुनावमा भोट बटुल्न वर्ष दिनमा मुहार फेर्ने भनेझैं रातारात केही हुँदैन। ५ वर्षमा, १० वर्षमा १५ वर्षसम्म मात्रै नभएर २०औं २५औं वर्ष लाग्न सक्छ। ५ वर्षमा बेसिक इन्फास्टर्कचरको काम गर्न सकिन्छ। १० वर्षमा हेर्नलायक हुन्छ भने १५ वर्षमा जनसंख्या र जनघनत्व पनि बढ्दै जान्छ। अहिले सरकारले शुरुआत गरेको पालुङटार क्षेत्र, तनहुँ, लमजुङ र गोर्खा क्षेत्रलाई स्मार्ट सिटीका रूपमा लैजाने र लुम्बिनीलाई लैजाने काम अघि बढेको छ।
